Mário Bihári

Mário Bihári (* 28. december 1977, Malacky) je slovenský rómsky spevák, klarinetista, akordeonista a klavirista pôsobiaci v Česku. Od ôsmich rokov je nevidiaci. Dva roky chodil na základnú školu v Bratislave a šesť rokov na základnú školu pre nevidiacich v Levoči.

 Šport 
Na ZŠ v Levoči sa začal aktívne venovať športu, v ľahkej atletike sa stal v rokoch 1991 a 1992 majstrom Európy v kategórii žiaci (rekord v behu na 60 m – 7,9 sekúnd).

 Hudba 
V siedmych rokoch začal hral na klavír, v desiatich na akordeón. V roku 1998 maturoval s vyznamenaním na konzervatóriu Jana Deyla v Prahe a o dva roky neskôr ho dokončil.

V roku 1998 sa stal členom hudobnej skupiny Koa, ktorá sprevádzala autorskú a interpretačnú dvojicu Zuzana Navarová – Iván Gutiérrez. Vznikli albumy Skleněná vrba (1999) a koncertné Zelené album (2000). Po odchode Ivána Gutiérreza začína Mário Bihári taktiež spievať a skladať vlastné piesne. Na albumoch Barvy všecky (2001) a Jako Šántidéví (2003) zaberajú približne štvrtinu rozsahu. Po smrti Zuzany Navarovej v decembri 2004 sa Mário Bihári stal hlavným autorom skupiny Koa.

Po ukončení činnosti skupiny Koa vystupoval so skupinou Bejlí a bol kapelníkom skupiny Mário Bihári Trio (Bihári, Tokhi, Petr Tichý). Neskôr hrá buď sólovo, alebo s novou skupinou Bachtale Apsa (Mário Bihári, Adam Pospíšil, Peter Horvát, Standa Vít). Spolupracoval tiež s kapelou Plavci, Bárou Hrzánovou, hosťoval s kapelou Para, so speváčkou Janou Kirschner alebo s kapelou Buty.

S pomocou fotografa Björna Steinza sa venoval aj fotografii v cykloch Hudba v obraze (2004) a Obrazy z duše.

Okolo roku 2010 si spravil masérsky kurz a pracuje v masážnom štúdiu, ktoré ponúka počas masírovania aj živú hudbu, kedy klienta masíruje Biháriho kolegyňa a Bihári k tomu improvizuje na klavír.

 Diskografia 
 s kapelou Koa
 Skleněná vrba (1999)
 Zelené album (2000)
 Barvy všecky (2001)
 Jako Šántidéví (2003)
 Koa (2006)
 Dobře nám (2008)
 s kapelou Bachtale Apsa
 Bachtale Apsa (2011)
 Tóny barev (2016)

Mário Bihári tiež hosťuje na albumoch iných autorov, napr. na Čerstvě natřeno (2005) a Holobyt (2016) pesničkárky Martiny Trchovej, I Am You Iamme Candlewick (2013) či Kořeny Jiřího Smrža (2014).

 Referencie 

 Iné projekty 

 Externé odkazy 
 Mário Bihári na romskahubda.cz

 Zdroj 

Kategória:Osobnosti z Malaciek
Kategória:Slovenskí folkoví speváci
Kategória:Českí folkoví speváci
Kategória:Slovenskí akordeonisti
Kategória:Slovenskí klaviristi
Kategória:Slovenskí klarinetisti
Kategória:Speváci rómskeho pôvodu
Kategória:Nevidiaci hudobníci
Kategória:Slovenskí atléti
Kategória:Slovenské osobnosti rómskeho pôvodu
Kategória:České osobnosti rómskeho pôvodu
Kategória:České osobnosti slovenského pôvodu